שאלה טובה!  למעשה מה שאת צריכה שיהיה לך, זה אזניים מוזיקליות ושמיעה מדויקת, לרב מי שמנגנת חידדה את השמיעה המוזיקלית שלה ע"י הנגינה, אם היא ניגנה על כלי הרמוני גם השמיעה ההרמונית שלה מפותחת, וכך קל לה יותר לשיר קולות שניים.  אבל בהחלט שאני מכירה אולפניסטיות מצוינות שלא מנגנות שפיתחו את השמיעה שלהן ע"י האזנה רבה למוזיקה עוד טרם הקורס, נוכחתי לראות בנות שלא מנגנות שהגיעו עם שמיעה מפותחת יותר מאלה שמנגנות, כך שמה שהכי משחק בסופו של דבר- זה השמיעה המוזיקלית שלך!  לסיכום, מנגנות זה יתרון, אבל בהחלט לא הכרחי בנוסף, בקורס אני נותנת כלים בבניית קולות שניים גם לבנות ללא רקע בתחום בכלל ובנוסף שיעור העשרה בתאוריה מוזיקלית כדי שגם מי שלא מנגנת תכיר את השפה של עולם המוזיקה ותרגיש בבית.